P A S I Ū L M A I

Įstatymo projektui P- 2097 (5)

1. 17 straipsnio 16 punktą papildyti žodžiais “savivaldybių įmonių” ir 16 punktą išdėstyti taip;

“16) nustato kainas ir tarifus už savivaldybių įmonių, specialios paskirties bendrovių, savivaldybės biudžetinių ir viešųjų įstaigų teikiamas atlygintinas paslaugas bei keleivių vežimą vietiniais maršrutais, taip pat įstatymų numatyta tvarka nustato centralizuotai tiekiamos šilumos, šalto ir karšto vandens kainas, nustato vietines rinkliavas bei kitas įmokas; “

2. 17 straipsnio 18 punktą papildyti žodžiais “visų rūšių“ ir 18 punktą išdėstyti taip;

“18) priima sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita. Nustato subsidijų ir kompensacijų skyrimo naujas darbo vietas steigiančioms visų rūšių įmonėms tvarką, atitinkamai keičia savivaldybės biudžetą, tais atvejais, kai lėšų tam nebuvo numatyta; “

3. 26 straipsnio 1 dalyje išbraukti žodžius “darbą” “bei kitą savivaldybės tarybos pavedimu atliktą darbą” ir vietoje jo įrašyti žodžius “laiką, praleistą”, “taip pat laiką praleistą vykdant savivaldybės tarybos nario pareigas” , išbraukti 2 dalį, 3 ir 4 dalis atitinkamai laikyti 2 ir 3 dalimis ir šį straipsnį išdėstyti taip;

“26 straipsnis. Kompensacijos tarybos nariams

1. Komitetų pirmininkams, valdybos ir tarybos nariams už darbą laiką, praleistą savivaldybės tarybos, komitetų, komisijų, valdybos posėdžiuose bei kitą savivaldybės tarybos pavedimu atliktą darbą taip pat laiką praleistą vykdant savivaldybės tarybos nario pareigas mokama kompensacija. Ši kompensacija apskaičiuojama pagal Statistikos departamento prie Lietuvos Respublikos Vyriausybės skelbiamą praėjusio mėnesio Lietuvos ūkio vidutinio darbo užmokesčio (VDU) dydį, atsižvelgiant į faktiškai sugaištą laiką, kurio trukmė patvirtinama savivaldybės tarybos veiklos reglamente nustatyta tvarka. Tarybos nariai negali gauti kompensacijos už savivaldybės taryboje sugaištą laiką, jeigu už tą patį laiką jie gavo atlyginimą pagrindinėje darbovietėje.

2. Šio straipsnio 1 dalyje nustatyta kompensacijų mokėjimo tvarka taikoma, jeigu teisės aktai nenustato ko kito.

3 2. Jeigu pagal mero potvarkį tarybos narys atstovauja savivaldybei už savivaldybės ribų, savivaldybės administracija Vyriausybės nustatyta tvarka apmoka jam komandiruotės išlaidas.

4 3. Savivaldybės tarybos, jos komitetų ir valdybos posėdžių laiku, taip pat kitais savivaldybės tarybos veiklos reglamento nustatytais atvejais tarybos narys atleidžiamas nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje.

4. 34 straipsnio 3 dalį papildyti žodžiu “organizacijos” ir šią dalį išdėstyti taip;

3. Savivaldybės turtą savivaldybės įstaigos, organizacijos bei įmonės valdo ir naudoja patikėjimo teise Biudžetinių įstaigų, Valstybės ir savivaldybės įmonių, Valstybės ir savivaldybių turto valdymo, naudojimo ir disponavimo juo ir kitų įstatymų bei savivaldybės tarybos sprendimų nustatyta tvarka.

5. 45 straipsnio 1 dalį papildyti 13 punktu;

“13) Administracinių bylų teisenos”

Seimo narys L. Sabutis